Ո Ր Ո Շ ՈՒ Մ

Կատարողական վարույթը կասեցնելու մասին

13.02.2015թ. ք. Երևան

 ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի արդարադատության ավագ լեյտենանտ, հարկադիր կատարող Ս. Ավետյանս ուսումնասիրելով 24.07.2014թ վերսկսված թիվ 01/04-4145/14 կատարողական վարույթի նյութերը`

ՊԱՐԶԵՑԻ

 ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 20.02.2012թ. տրված թիվ ԵԱՔԴ 0379/02/11 կատարողական թերթրի համաձայն պետք է Վահան Թաթուլյանից հօգուտ ՚՚Անելիք Բանկ՚՚ ՓԲԸ-ի բռնագանձել 13.365.918,3 ՀՀ դրամ:

 Միաժամանակ ՀՀ քաղաքացիական օրենսգրքի 411-րդ հոդվածի կիրառմամբ սկսած 01.03.2011թ-ից մինչև պարտավորությունների փաստացի կատարման պահը պարտքի` 13.103.841,3 ՀՀ դրամի նկատմամբ հաշվարկել և Վահան Թաթուլյանից հօգուտ ՚՚Անելիք Բանկ՚՚ ՓԲԸ-ի բռնագանձել բանկային տոկոսներ` ըստ համապատասխան ժամանակահատվածների համար ՀՀ Կենտրոնական բանկի սահմանած դրույքաչափերի` բռնագանձումը տարածելով գրավադրված գույքի` սեփականության իրավունքով Արտաշես Թաթուլյանին, Տաթևիկ Թաթուլյանին, Վանիկ Թաթուլյանին և Կարինե Կարապետյանին պատկանող Երևանի Շինարարների 8-րդ շենքի 70,7քմ մակերեսով թիվ 19 բնակարանի, իսկ դրա անբավարարության դեպքում Վահան Թաթուլյանին պատկանող գույքի ու դրամական միջոցների վրա, ինչպես նաև 5% որպես կատարողական գործողությունների կատարման ծախս:

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Վահան Թաթուլյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

 ***Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով:***

***ՈՐՈՇԵՑԻ***

 Կասեցնել 24.07.2014թ-ին վերսկսված թիվ 01/04-4145/14 կատարողական վարույթը 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

 ***Որոշման պատճենն ուղարկել կողմերին.***

 ***Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:***

***Հարկադիր կատարող Ս.Ավետյան***